Escuela Politecnica Superior de Uesca

A Escuela Politecnica Superior de Uesca (Escuela Politécnica Superior de Huesca en castellano, conoixita como EPS u EPSH, ye una escuela d'incheniería d'a Universidat de Zaragoza. Ye situata en o campus de Uesca, a cuatre kilometros en l'arredol d'a ciudat, alto u baixo. En ella s'imparten estudios relacionatos con l'agronomía y as ciencias ambientals, d'antis tamién bi heba estudios relacionatos con as ciencias quimicas y a quimica industrial.

 Historia 
Fue fundata en 1967 como un centro on s'impartiban estudios de caracter libre dependients d'a Escuela Universitaria de Zaragoza (posteriorment dependients d'a Escuela Universitaria de Vilanova i la Geltrú). O centro s'adscribe a la Universidat de Zaragoza en 1975, como Escuela Universitaria d'Incheniería Tecnica Industrial, especialidat Quimica Industrial. En 1989, a escuela s'integra en a Universidat como Escuela Universitaria Politecnica de Uesca (EUPH; Escuela Universitaria Politécnica de Huesca en castellano) y en 2001 se transforma en centro superior y cambeya o suyo nombre enta Escuela Politecnica Superior.

 Estudios 
A EPS ofrece o Grau en Ciencias Ambientals, o Grau en Incheniería Agroalimentaria y d'o Meyo Rural y o Doble Grau Consecutiu en Incheniería Agroalimentaria y d'o Medio Rural/Ciencia y Tecnolochía d'os Alimentos. Tamién se puet estudiar o Máster en Incheniería Agronomica, y se puet fer os estudios d'o Doctorau.

En estudios propios ofrece o "Experto Universitario en Chestión Intregada de Plagas Agricolas".

 Vinclos externos 
 Pachina web oficial d'a Escuela Politecnica Superior de Huesca.

Categoría:Facultaz y escuelas d'a Universidat de Zaragoza
Categoría:Uesca